CELEX: 32011R0062
Language: sl
Date: 2011-01-26 00:00:00
Title: Uredba Komisije (EU) št. 62/2011 z dne 26. januarja 2011 o izključitvi podrazdelkov ICES 27 in 28.2 iz nekaterih omejitev ribolovnega napora za leto 2011 v skladu z Uredbo Sveta (ES) št. 1098/2007 o vzpostavitvi večletnega načrta za staleže trske v Baltskem morju in ribištvo, ki izkorišča te staleže

27.1.2011   
            
            
               SL
            
            
               Uradni list Evropske unije
            
            
               L 23/15
            
         UREDBA KOMISIJE (EU) št. 62/2011
   z dne 26. januarja 2011
   o izključitvi podrazdelkov ICES 27 in 28.2 iz nekaterih omejitev ribolovnega napora za leto 2011 v skladu z Uredbo Sveta (ES) št. 1098/2007 o vzpostavitvi večletnega načrta za staleže trske v Baltskem morju in ribištvo, ki izkorišča te staleže
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1098/2007 z dne 18. septembra 2007 o vzpostavitvi večletnega načrta za staleže trske v Baltskem morju in ribištvo, ki izkorišča te staleže, o spremembi Uredbe (EGS) št. 2847/93 in razveljavitvi Uredbe (ES) št. 779/97 (1) ter zlasti člena 29(2) Uredbe,
   ob upoštevanju poročil, ki so jih predložile Danska, Estonija, Finska, Nemčija, Latvija, Litva, Poljska in Švedska,
   ob upoštevanju mnenja Znanstvenega, tehničnega in gospodarskega odbora za ribištvo (STECF),
   ob upoštevanju naslednjega:
   
               (1)
            
            
               Omejitve ribolovnega napora za staleže trske v Baltskem morju so določene v Uredbi (ES) št. 1098/2007.
            
         
               (2)
            
            
               Omejitve ribolovnega napora v Baltskem morju za leto 2011 so bile določene na podlagi Uredbe (ES) št. 1098/2007 in Priloge II k Uredbi Sveta (EU) št. 1124/2010 z dne 29. novembra 2010 o določitvi ribolovnih možnosti za nekatere staleže rib in skupine staležev rib, ki se za leto 2011 uporabljajo v Baltskem morju (2).
            
         
               (3)
            
            
               Komisija lahko v skladu s členom 29(2) Uredbe (ES) št. 1098/2007 izključi podrazdelka 27 in 28.2 iz nekaterih omejitev ribolovnega napora, če so ulovi trske pod mejno vrednostjo, določeno v zadnjem poročevalnem obdobju.
            
         
               (4)
            
            
               Ob upoštevanju poročil, ki so jih predložile države članice, in mnenja odbora (STECF) je treba podrazdelka 27 in 28.2 v letu 2011 izključiti iz navedenih omejitev ribolovnega napora.
            
         
               (5)
            
            
               Uredba (ES) št. 1124/2010 se uporablja od 1. januarja 2011. Da bi zagotovili skladnost z navedeno uredbo, je to uredbo treba uporabljati retroaktivno od navedenega datuma.
            
         
               (6)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Člen 8(1)(b), (3), (4) in (5) Uredbe (ES) št. 1098/2007 se v letu 2011 ne uporablja za podrazdelka ICES 27 in 28.2.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. januarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 248, 22.9.2007, str. 1.
   
      (2)  UL L 318, 4.12.2010, str. 1.